Up-256/02
Datum: 2002-12-20T00:00:00.000+01:00
ecli: ECLI:SI:USRS:2002:Up.256.02
vrsta: posamični akt
zadeva: ustavna pritožba
objavljeno: Neobjavljeno | 20.12.2002
dokument: US21999
akt: Ustavna pritožba A. A. zoper sklep Višjega sodišča v Mariboru št. Kp 993/2001 z dne 20. 2. 2002 v zvezi s sklepom Okrožnega sodišča v Murski Soboti št. Ks 250/2001 z dne 22. 10. 2001
resitev: zavrženje
izrek: Ustavna pritožba A. A. zoper sklep Višjega sodišča v Mariboru št. Kp 993/2001 z dne 20. 2. 2002 v zvezi s sklepom Okrožnega sodišča v Murski Soboti št. Ks 250/2001 z dne 22. 10. 2001 se zavrže.
stavek: Ker pritožnik ni izčrpal pravnih sredstev, je bilo treba ustavno pritožbo zavreči.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
podlaga: Člen 55.1.2, Zakon o Ustavnem sodišču [ZUstS]
datum_vloge: 2002-04-29T22:00:00.000Z
datum_odlocitve: 2002-12-19T23:00:00.000Z

# Up-256/02-11

13. 1. 2003

# SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z. Z., na seji senata dne 20. decembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sklep Višjega sodišča v Mariboru št. Kp 993/2001 z dne 20. 2. 2002 v zvezi s sklepom Okrožnega sodišča v Murski Soboti št. Ks 250/2001 z dne 22. 10. 2001 se zavrže.**

## OBRAZLOŽITEV

Pritožnik izpodbija sklep Višjega sodišča v Mariboru, s katerim je to sodišče zavrnilo njegovo pritožbo zoper sklep Okrožnega sodišča. S tem sklepom je senat Okrožnega sodišča zavrgel zahtevo za obnovo kazenskega postopka. Pritožnik zatrjuje, da so mu bila kršena pravna jamstva v kazenskem postopku (29. člen Ustave), zlasti pravica do izvajanja dokazov v njegovo korist.

Na podlagi 51. člena Zakona o Ustavnem sodišču (v nadaljevanju ZUstS) je dovoljena ustavna pritožba le, če so izčrpana vsa redna in izredna pravna sredstva. Zoper sklep o zavrnitvi pritožbe, vložene zoper sklep o zavrženju zahteve za obnovo postopka, je mogoče vložiti zahtevo za varstvo zakonitosti (420. člen Zakona o kazenskem postopku (Uradni list RS, št. 63/94 in nasl. - v nadaljevanju ZKP).

Pritožnik ni izkazal vložitve zahteve za varstvo zakonitosti zoper izpodbijani sklep Višjega sodišča. Ker pritožnik ni izčrpal vseh pravnih sredstev, ki jih dopušča ZKP, v svoji vlogi pa tudi ne uveljavlja razlogov, ki bi upravičevali odločanje o ustavni pritožbi še pred izčrpanjem izrednih pravnih sredstev (drugi odstavek 52. člena ZUstS), je bilo treba ustavno pritožbo zavreči.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer